**รายงานการประชุมสภาองค์การบริหารส่วนตำบลมะม่วงสองต้น**

**สมัยวิสามัญ สมัยที่ 1 ครั้งที่ ๒ ประจำปี พ.ศ. 2561**

**วันจันทร์ที่ 24 กันยายน ๒๕๖1**

**ณ ห้องประชุมองค์การบริหารส่วนตำบลมะม่วงสองต้น**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ผู้เข้าประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| ๑. | นางเกษร ขาววงค์ | ประธานสภา อบต. | เกษร ขาววงค์ |
| ๒. | นายไสว ชูสวัสดิ์ | รองประธานสภา อบต. | ไสว ชูสวัสดิ์ |
| ๓. | นายสุอีบ บูมะลายู | สมาชิกสภา อบต.หมู่ที่ ๑ | สุอีบ บูมะลายู |
| ๔. | นายสิทธิโชค นิกะพงศ์ | สมาชิกสภา อบต.หมู่ที่ ๑ | สิทธิโชค นิกะพงศ์ |
| ๕. | นายสำพันธ์ สมทอง | สมาชิกสภา อบต.หมู่ที่ ๒ | สำพันธ์ สมทอง |
| ๖. | นายเหม หมื่นศรีรา | สมาชิกสภา อบต.หมู่ที่ ๒ | เหม หมื่นศรีรา |
| ๗. | นายสมหมาย สุรษา | สมาชิกสภา อบต.หมู่ที่ ๓ | สมหมาย สุรษา |
| ๘. | นายบรรจง แย้มแสง | สมาชิกสภา อบต.หมู่ที่ ๔ | บรรจง แย้มแสง |
| ๙. | นายกรณ์ สาพรเจริญ | สมาชิกสภา อบต.หมู่ที่ ๔ | กรณ์ สาพรเจริญ |
| ๑๐. | นางสาวพวงทิพย์ สุทธิ์ทองแท้ | สมาชิกสภา อบต.หมู่ที่ ๕ | ลากิจ |
| ๑๑. | นายชัยพิทักษ์ จิตวิบูลย์ | สมาชิกสภา อบต.หมู่ที่ ๖ | ชัยพิทักษ์ จิตวิบูลย์ |
| ๑๒. | นายเจริญ มณีสุวรรณ์ | สมาชิกสภา อบต.หมู่ที่ ๖ | เจริญ มณีสุวรรณ์ |
| ๑๓. | นายดนัย สิทธิชัย | เลขานุการสภา อบต. | ดนัย สิทธิชัย |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| ๑. | นายปราโมทย์ สวนประพัฒน์ | นายก อบต. | ปราโมทย์ สวนประพัฒน์ |
| ๒. | นายสุธรรม ผดุงกิจ | รองนายก อบต. | สุธรรม ผดุงกิจ |
| ๓. | นายศราวุธ ตั้งใหม่ดี | รองนายก อบต. | ศราวุธ ตั้งใหม่ดี |
| ๔. | นายสะกะ แผ่เต็ม | ผู้อำนวยการกองช่าง | สะกะ แผ่เต็ม |

๒./เริ่มประชุม...

-๒-

**เริ่มประชุม** เวลา ๑๐.05 น.

**เลขานุการสภา** เรียนท่านประธานสภา บัดนี้มีสมาชิกสภา อบต.มะม่วงสองต้น เข้าร่วมประชุม จำนวน ๑1 ท่าน ถือว่าครบองค์ประชุม ขอเชิญท่านประธานสภาจุดธูปเทียนบูชาพระรัตนตรัย และเปิดการประชุมตามระเบียบวาระต่อไป

**ประธานสภา** สวัสดีผู้เข้าร่วมประชุมทุกท่าน วันนี้เป็นการประชุมสภา สมัยวิสามัญ สมัย

ที่ 1 ครั้งที่ ๒/2561 ประจำปี พ.ศ. ๒๕๖1 ซึ่งตรงกับวันจันทร์ที่ 24

กันยายน ๒๕๖๑ ดิฉันขอเปิดการประชุม

**ระเบียบวาระที่ ๑** **เรื่องประธานแจ้งต่อที่ประชุมทราบ**

(ไม่มี)

**ระเบียบวาระที่ ๒** **เรื่องรับรองรายงานการประชุมสภา สมัยวิสามัญ สมัยที่ 1 ครั้งที่ ๑**

**ประจำปี พ.ศ. 2561 วันที่ ๑๐ กันยายน ๒๕๖๑**

**ประธานสภา** ขอเชิญที่ประชุมตรวจสอบรายงานการประชุมว่ามีส่วนใดตกหล่นหรือจะ แก้ไขส่วนใดหรือไม่ ขอเชิญ (ไม่มี) ถ้าไม่มีดิฉันขอมติที่ประชุมรับรอง

รายงานการประชุม

**ที่ประชุม** มีมติรับรองรายงานการประชุม ๑๐ เสียง งดออกเสียง ๑ เสียง

**ระเบียบวาระที่ ๓ เรื่องที่เสนอใหม่**

**ประธานสภา** ๓.๑ ญัตติพิจารณาร่างข้อบัญญัติองค์การบริหารส่วนตำบล เรื่อง งบประ-

มาณรายจ่ายประจำปีงบประมาณ พ.ศ. ๒๕๖๒ วาระ ๒,๓ ตามที่ทางสภา

อบต.มะม่วงสองต้นได้มีมติคัดเลือกคณะกรรมการแปรญัตติ มติกำหนด

ระยะเวลาเสนอคำแปรญัตติ และกำหนดระยะเวลาพิจารณาคำแปรญัตติ

ร่างข้อบัญญัติงบประมาณรายจ่าย ประจำปีงบประมาณ พ.ศ. ๒๕๖๒ ซึ่ง

ทางคณะกรรมการแปรญัตติได้แจ้งผลการพิจารณาว่าไม่มีสมาชิกท่านใด

ยื่นขอแปรญัตติ และทางคณะกรรมการแปรญัตติได้ทำการพิจารณาร่าง

ข้อบัญญัติองค์การบริหารส่วนตำบล เรื่อง งบประมาณรายจ่ายประจำปี

พ.ศ. ๒๕๖๒ โดยมีมติที่ประชุมให้คงร่างเดิม จึงขอเชิญที่ประชุมพิจารณา

ร่างข้อบัญญัติงบประมาณรายจ่าย ประจำปีงบประมาณ พ.ศ. ๒๕๖๒ ใน

วาระ ๒ ขั้นแปรญัตติ ขอเชิญพิจารณาและขอมติ

**ที่ประชุม** มีมติเห็นชอบให้คงร่างเดิมตามรายละเอียดร่างข้อบัญญัติงบประมาณราย

จ่ายประจำปีงบประมาณ พ.ศ. ๒๕๖๒ ๑๐ เสียง งดออกเสียง ๑ เสียง

ผ่านวาระ ๒

**ประธานสภา** ต่อไปขอเชิญที่ประชุมพิจารณาร่างข้อบัญญัติงบประมาณรายจ่าย ประจำปี

งบประมาณ พ.ศ. ๒๕๖๒ วาระ ๓ ขั้นลงมติ ขอเชิญที่ประชุมพิจารณา

สมาชิกท่านใดเห็นชอบให้ตราข้อบัญญัติงบประมาณรายจ่ายประจำปีงบ

ประมาณ พ.ศ. ๒๕๖๒ เป็นข้อบัญญัติงบประมาณรายจ่าย ประจำปีงบ

ประมาณ พ.ศ. ๒๕๖๒ ขอมติ

**ที่ประชุม** มีมติเห็นชอบให้ตราเป็นข้อบัญญัติงบประมาณรายจ่าย ประจำปีงบประ-

มาณ พ.ศ. ๒๕๖๒ ๑๐ เสียง งดออกเสียง ๑ เสียง ผ่านวาระ ๓

3./ระเบียบวาระ...

-3-

**ระเบียบวาระที่ ๔** เรื่องที่เสนอเพื่อทราบ

**ประธานสภา** ๔.๑ รายงานผลการประเมินการจัดบริการสาธารณะขององค์กรปกครอง

ส่วนท้องถิ่น ประจำปีงบประมาณ พ.ศ. ๒๕๖๐ ขอเชิญที่ประชุมตรวจสอบ

รายละเอียดและซักถามข้อสงสัย ตามรายละเอียดเอกสารที่เสนอต่อที่

ประชุม

**ที่ประชุม** รับทราบ

**ระเบียบวาระที่ ๕** เรื่องอื่น ๆ

**ประธานสภา** มีสมาชิกท่านใดมีเรื่องอื่น ๆ จะเสนอที่ประชุมหรือไม่ ขอเชิญ

**นายเหม หมื่นศรีรา** กราบเรียนท่านประธานสภาที่เคารพและสมาชิกทุกท่าน ผมนายเหม-

**สมาชิกสภา อบต.หมู่ที่ ๒** หมื่นศรีรา สมาชิกสภา อบต.หมู่ที่ ๒ วันนี้ผมมีเรื่อง ๒ เรื่อง อยากให้ผู้

บริหารตอบอย่างชัดเจนทีละเรื่อง

1. เรื่องน้ำประปาในวัดราษฏร์ประดิษฐ์เป็นมาอาทิตย์แล้วครับที่ไหลบ้าง

หยุดบ้าง ท่านคณะผู้บริหารอย่าไปโทษนายช่างหรือผู้ปฏิบัติงาน ผมอยาก

ให้แก้ไขที่เครื่องจักร อยากให้คณะผู้บริหารทั้ง ๓ ท่าน ลงไปดูว่าตัวไหนที่

ผลิตน้ำประปาวัดราษฎร์ประดิษฐ์ที่เสียอยู่เป็นประจำ อยากให้นายกช่วย

ดูแลเรื่องวัสดุต่าง ๆ น่าจะเปลี่ยนได้แล้ว เพราะเป็นการบริการดูแล

ประชาชนในพื้นที่ หมู่ที่ ๒ ส่วนครุภัณฑ์สำนักงานผมว่าเยอะแล้ว น่าจะตัด

ออกบ้าง และนำเงินส่วนนี้ไปซื้อเครื่องจักรอุปกรณ์ผลิตน้ำประปาวัด

ราษฎร์ประดิษฐ์ ส่วนหมู่อื่น ๆ ผมไม่ทราบนะครับ แต่หมู่ที่ ๒ มีปัญหา

เยอะครับ ผมเข้ามาทุกวันส่วนใหญ่จะมีปัญหาเรื่องน้ำประปา ผมโทรหา

นายกและโทรหาช่างก็แก้ไขได้ระยะหนึ่ง และพอผ่านไปได้สักพักน้ำก็หยุด

ไหลอีกแล้ว น้ำเยอะแต่ไม่มีน้ำใช้ ขอให้แก้ไขปัญหาให้กับพี่น้องประชาชน ในหมู่ที่ ๒ ด้วยครับ พวกเราสมาชิกทั้ง ๑๒ คนมีหน้าที่แบกรับความทุกข์

ของชาวบ้าน ขอให้ผู้บริหารช่วยดูแลด้วย ผมว่าน่าจะเปลี่ยนอุปกรณ์ต่าง ๆ

ที่มันเก่าแล้ว ผมทราบว่าในส่วนโยธามีอุปกรณ์ต่าง ๆ แต่ไม่ทราบว่าเป็น

อย่างไร ขอให้นายกช่วยดูแลด้วย

2. ข่าวการเตือนผู้ประสบภัย ซึ่งท่านรองนายกศราวุธฯ ได้แจ้งข่าวของ

จังหวัดมาทางไลน์ให้กับผม ในการเตือนผู้ประสบภัย ผมได้แจ้งไปยังผู้ช่วย

นักป้องกันฯ ซึ่งก็อย่ารับทราบเฉย ๆ อยากให้มีการประชุม อปพร. เพื่อ

เตรียมพร้อมเมื่อเกิดอุทกภัยหรือวาตภัย ผมอยู่ตรงนี้มานานตั้งแต่เป็น

ประธานฝ่ายศูนย์ อปพร. ไม่เคยมีใครตำหนิผม และแต่ละคนก็ทราบหน้าที่

ของเขา แต่ผมไม่เห็นความคืบหน้าของผู้ช่วยนักป้องกันฯ ไม่ใช่ว่านัก

ป้องกันจะพาเด็กไปเที่ยว ไปดูงาน ผมมองว่าไม่ใช่เรื่อง และผมเคยแจ้ง

ผู้ช่วยนักป้องกันว่าต้นไม้จะล้ม สมาชิกสามารถแจ้งได้ไหม แต่ผู้ช่วยนัก

ป้องกันว่าต้องให้ชาวบ้านมาแจ้งก่อน เปิดกรอบแล้วต้องทำให้ได้นะครับ

ผมฝากด้วยครับ

4./นายสำพันธ์...

-4-

**นายสำพันธ์ สมทอง** เรียนท่านประธานสภา สมาชิกสภาทุกท่านและคณะผู้บริหาร ผมนาย

**สมาชิกสภา อบต.หมู่ที่ ๒** สำพันธ์ สมทอง สมาชิกสภา อบต.หมู่ที่ ๒ ผมมีเรื่องปรึกษาหารือ ๒ เรื่อง

ด้วยกัน

1. เรื่องความปลอดภัยในชีวิตและทรัพย์สิน โดยชาวบ้านได้ขอไฟแสงสว่าง

๑ ดวง ผมก็ให้ชาวบ้านมาเขียนคำร้อง แต่บังเอิญเขาไม่ว่าง ผมเลยแจ้งท่านประธานสภาผ่านไปยังผู้บริหาร ตรงสะพานทางเข้าบ้านป้าวิทย์ แถวชลประทาน ตรงนั้นมันมืดและอันตรายมาก และช่วงนี้ก็ช่วงเดือนสิบผู้คนพลุกพล่าน หากมีแสงสว่างคนจะทำอะไรก็ไม่กล้าทำนะครับ ฝากด้วยครับ

2. ถนนสายที่ตัดจากหมู่บ้าน หมู่ที่ ๓ ไปยังหมู่ที่ ๕ เป็นถนนสาธารณะหรือยัง ให้อบต.ดูแลแล้วยัง ถ้าเป็นถนนสาธารณะขอให้ผู้ที่รับผิดชอบดูแล ๒ ข้างทาง เพราะมันรกมากทั้งขยะและวัชพืช ขอให้ช่วยกำจัดแผ้วถาง ผมขอฝากด้วยครับ

**นายปราโมทย์ สวนประพัฒน์** เรียนท่านประธานสภาและสมาชิกผู้ทรงเกียรติทุกท่าน ผมนายปราโมทย์

**นายก อบต.** สวนประพัฒน์ นายก อบต.มะม่วงสองต้น ตามที่ท่านสมาชิก อบต.ทั้ง ๒ ท่าน ได้ดูแลความเดือดร้อนของประชาชนในพื้นที่ของเรา

1. ในส่วนของน้ำประปา ทางคณะผู้บริหารก็ช่วยดูแลอยู่ตลอด และ

ประสานกับเจ้าหน้าที่ของกองช่างที่รับผิดชอบ ซึ่งเราต้องดูแลความเดือดร้อนของประชาชน ต่อไปผมจะกำชับเจ้าหน้าที่เกี่ยวกับเครื่องต้องมีการแก้ไขเปลี่ยนแปลงให้กับประปาวัดราษฎร์ประดิษฐ์ให้ประชาชนที่ได้รับความเดือดร้อนมิให้ได้รับความเดือดร้อนจะแก้ไข ก็ขอฝากให้เจ้าหน้าที่ดูแลตัวไหนบ้างที่ต้องแก้ไขปรับปรุง ซึ่งทุกคนก็คงจะทราบนะครับว่าประปาวัดราษฎร์ประดิษฐ์ ได้รับถ่ายโอนจาก รพช. ซึ่งอายุก็พอสมควร แต่ถ้าถามถึงการดูแลครัวเรือนในหมู่ที่ ๒ ซึ่งกินพื้นที่ หมู่ที่ ๑ บ้านหน้ารายณ์ก็ยังใช้ได้อยู่ ในอนาคตต้องปรับปรุงแก้ไขให้ดีขี้น ตรงนี้ก็จะกำชับเจ้าหน้า

ที่ผู้รับผิดชอบว่าตัวไหนที่จะต้องแก้ไขไม่ว่าจะเป็นเครื่องหรืออะไรก็แล้วแต่ ก็ขอขอบคุณสมาชิกหมู่ที่ ๒ ที่ได้แสดงความคิดเห็น ขอบคุณครับ

2. เรื่องผู้ช่วยนักป้องกันฯ ตรงนี้ทางคณะผู้บริหารจะกำชับเรื่องการทำงานให้ดีขึ้น ถ้ามีอะไรก็อยากจะให้สมาชิกช่วยดูแลและบอกกล่าว ซึ่งผมอาจจะดูแลไม่ทั่วถึง ตรงนี้ถือว่าเป็นเรื่องที่ดีที่จะช่วยแก้ปัญหาให้กับประชาชนในพื้นที่

ในส่วนที่คุณสำพันธ์ สอบถามถนนสายที่ตัดหมู่ที่ ๓ ไปหมู่ที่ ๕ ตรงนั้นเป็นถนนสาธารณะแล้ว ซึ่งเป็นงบประมาณจาก SML ร่วมกันทำ มีการบริจาคที่ดิน ผมจะเข้าไปดูและกำชับเจ้าหน้าที่ให้ไปตัดหญ้า และปรับปรุงเข้าแผนพัฒนาแก้ไขปัญหาความเดือดร้อนต่อไป

5./ในส่วน...

-5-

ในส่วนของโคมไฟสาธารณะของเราก็มีพอสมควร และสายดับก็มีน้อย ส่วนใหญ่ก็จะมีการใช้กระแสไฟไม่ถูกต้อง ตรงนี้ก็ต้องควบคุมดูแล ซึ่งการไฟฟ้าก็ซ่อมดูแลอยู่ตลอด ตรงนี้เราก็เข้าใจ แต่ถ้าพี่น้องเดือดร้อนเราก็จะดูแล ขอบคุณมากครับ

**นายกรณ์ สาพรเจริญ** ผมขอฝากคณะผู้บริหาร ช่วยดูแลถนนสายชลประทานคือ ตอนเย็นจะมีคน**สมาชิกสภา อบต.หมู่ที่ ๔** ทิ้งขยะในคลองชลประทานเยอะ ซึ่ง อบต.เคยติดป้ายห้ามทิ้งขยะไว้ ผมจับ

ได้คาหนังคาเขาเอามะพร้าวไปทิ้งเป็นคันรถ ผมไปห้ามก็ทิ้งเฉยผมก็ตามไป

ว่าอยู่ไหน ปรากฏว่าอยู่หมู่ที่ ๕ ก็ตามไปถึงบ้านแล้วตามไปคุยกับเจ้าของ

บ้านที่เขาอยู่ ซึ่งเขาก็ให้ออกไป

เรื่องที่ ๒ ต้นไม้สายชลประทานยื่นออกมาครึ่งถนนทั้ง ๒ ข้าง หากผมจะ

เข้าไปตัดโดยพลการก็กำลังไม่พอ ซึ่งถนนเป็นสายยาวอยากให้ อบต.ช่วย

จัดการหรือเป็นหน้าที่ของชลประทาน หาก อบต.ดูแลให้ได้ช่วยถางหญ้าให้

ด้วยครับ มันเป็นอันตรายต่อการสัญจรครับ ขอบคุณครับ

**ประธานสภา** ถ้าไม่มีท่านใดมีเรื่องอะไรแล้ว ดิฉันก็ขอขอบคุณท่านสมาชิกและฝ่าย

บริหารที่เข้าร่วมประชุมวันนี้ และขอปิดการประชุม

**ปิดการประชุม** เวลา ๑๐.๒5 น.

ดนัย สิทธิชัย

(นายดนัย สิทธิชัย)

เลขานุการสภา

ผู้จดรายงานการประชุม

**ไสว ชูสวัสดิ์**

(นายไสว ชูสวัสดิ์)

**สุอีบ บูมะลายู**

(นายสุอีบ บูมะลายู)

**เกษร ขาววงค์**

(นางเกษร ขาววงค์)

**คณะกรรมการตรวจรายงานการประชุม**

**เกษร ขาววงค์**

(นางเกษร ขาววงค์)

**ประธานสภา**